Gică Popescu anunță ce-și propune campioana Farul în play-off-ul Superligii
Campioana Farul va juca în play-off, președintele Gică Popescu a spus ce nu a mers în acest sezon și care e obiectivul.
Farul, campioana en titre, a remizat pe terenul ultimei clasate, FC Botoşani, 0-0, jucând finalul meciului în zece oameni, după eliminarea armeanului Narek Grigorian (76), pentru al doilea cartonaş galben.
Echipa lui Gică Hagi a evoluat fără căpitanul Ionuț Larie, accidentat, dar și fără Tudor Băluță, accidentat.
Louis Munteanu a ratat şansa de a deschide scorul pentru Farul (19), fiind blocat de portarul Răzvan Ducan. Alexandru Buzbuchi, goalkeeper-ul Farului, s-a remarcat la şutul lui Ioan Filip (33) şi l-a blocat salvator pe Juan Kaprof (82). Rivaldinho a marcat pentru constănţeni din centrarea lui Kevin Boli (47), dar golul a fost în cele din urmă anulat de arbitrajul video, pentru că mingea ar fi părăsit terenul la centrarea lui Boli.
"În anul acesta am suferit ca joc, dar și ca efectiv, n-am putut alinia 11-le pe care l-ar fi vrut Gică (n.r.: managerul Gică Hagi). A fost un meci pe care a trebuit să-l muncim foarte mult, sperăm în play-off să muncim foarte mult.
Noi ne bucurăm de punctul obținut azi. Obiecivul e să ne revenim și să recuperăm cât mai mulți jucători accidentați și să luăm cât mai multe puncte în play-off", a declarat Gică Popescu, la Prima Sport.
Urmăriți SPORT.RO și pe Google News